
Dr.ing. Gheorghe Ciuhandu
R E F E R A T

Privind darea acordului în cazul emiterii unei Hotărâri de Guvern privind transmiterea imobilelor situate în Timişoara, spl. T. Vladimirescu nr.35 respectiv spl. T. Vladimirescu nr.36, proprietatea privată a Statului Român din administrarea Consiliului Local al Municipiului Timişoara în administrarea Administraţiei Naţionale „Apele Române” – Direcţia Apelor Banat.


Imobilul înscris în CF.8151 cu nr.top.16925 situat în Timişoara, spl. T. Vladimirescu nr.35 compus din magazie şi teren în suprafaţă de 1119 mp. Şi imobilul înscris în CF.8581 col. cu CF.ind. 142667 nr. top.16924/XIX situat în Timişoara, spl. T. Vladimirescu nr.36 constând în spaţiu SAD, se află în proprietatea privată a Statului Român în administrarea Consiliului Local al Municipiului Timişoara.


Prin adresa nr. D72006-2172/04.04.2006 Administraţia Naţională „Apele Române” – Direcţia Apelor Banat a solicitat un drept de administrare asupra celor două imobile pentru amenajarea acestora ca spaţiu de depozitare a stocurilor de apărare, având în vedere locul strategic în care sunt amplasate, lângă canal Bega.


Faptic cele două imobile au fost folosite de Direcţia „Apelor Române Mureş Banat” actualmente Direcţia Apelor Banat, din anul 1976 când au fost preluate prin protocol de la IELIF Timişoara în baza Decretului 156/1975, folosinţă care nu a fost operată în cartea funciară la acea dată.


De asemenea, Direcţia Apelor Banat a achitat impozite şi taxe pentru cele două imobile începând din 1979 şi figurează în evidenţele fiscale ale Direcţiei Economice din cadrul Primăriei Municipiului Timişoara.


Având în vedere cele de mai sus,
P r o p u n e m :

1. Emiterea unei Hotărâri de Consiliu Local care să aprobe darea acordului în cazul emiterii unei Hotărâri de Guvern privind transmiterea imobilelor situate în Timişoara înscrise în CF.8151 top.16925 constând în magazie şi teren în suprafaţă de 1119 mp. şi în CF.8581 col. CF.ind.142667 top. 16924/XIX, constând în spaţiu SAD, cu 7,91 % părţi comune indivize şi 172/2170 cotă parte teren, situate în Timişoara, Spl. T. Vladimirescu nr.35 respectiv spl. T. Vladimirescu nr.36, proprietatea privată a Statului din administrarea Consiliului Local al Municipiului Timişoara în administrarea Administraţiei Naţionale „Apele Române” – Direcţia Apelor Banat.

